OpenLLM-France/wikimedia huggingface dataset:
# Donibane Garaziko geltokia

Donibane Garazi Nafarroa Behereko tren geltoki bat da, Donibane Garazi udalerrian kokatuta dagoena.
Geltokia 1898ko abenduaren 11an ireki zen.

## Egoera

Geltokia honako burdinbide hauen ibilbidearen zati da:
* Baiona — Donibane Garazi: 249,553 kilometro-puntua

## Sarbideak

* Geltoki hiribidea

## Historia

Geltokia 1898ko abenduaren 11an ireki zen jendearentzat, Baiona-Donibane Garazi burdinbidearen trazatuaren zati gisa.
Geltokia zeharkatzen duen zatia 1930ean elektrifikatu 1,5 kV CCtan zen.
2015. urtean, Kanbo eta Donibane Garazi arteko zatia erabat berritzearekin batera, trenbidea eta geltokia erabat berritu ziren.

## Geltokia

Ibilgailuentzako aparkaleku bat dago geltokiaren ondoan.

## Zerbitzuak
### Aldiriko trena

* Société Nationale des Chemins de fer Français
| Zerbitzua | Hasiera | Ibilbidea | Amaiera ⁠ |
| 54 | Baiona | Milafranga • Uztaritze • Haltsu–Larresoro • Kanbo • Bidarrai–Nobilia Zubia • Ortzaize–Arrosa | Donibane Garazi |

### Hiriarteko autobusa
## Interkonexioak

ordutegiak 2021eko apirilaren 26n eguneratuta :
| Egunak | Garraioa | Garraioa | Garraioa | Itxaronaldia geltokian | Garraioa | Garraioa | Garraioa |
| Egunak | Linea | Jatorria | Iristeko ordua | Itxaronaldia geltokian | Linea | Norakoa | Irteera ordua |
| Astelehenetik ostiralera | 54 | Baiona | 11:50 | → 20 minutu → | 10 | Baigorri | 12:10 |
| Astelehenetik ostiralera | 10 | Baigorri | 16:38 | → 19 minutu → | 54 | Baiona | 16:57 |
| Astelehenetik ostiralera | 10 | Donapaleu | 18:05 | → 12 minutu → | 54 | Baiona | 18:19 |
| Astelehenetik ostiralera | 10 | Donibane Garazi | 18:08 | → 9 minutu → | 54 | Baiona | 18:19 |

## Erreferentziak

* ↑ SNCF Open Data OHARRA: geltokian edo Internet bidez konpostatutako billeteak baino ez dira zenbatzen datuak. Baliteke bidaiari gehiago egotea, hasierako geltokian garraio-titulua konpostatu ezin dutenez, helmugako geltokian konpostatu dutenak.
* ↑ Revue La Vie du Rail, no 1811 pages 8 à 10
* ↑ (Frantsesez) «Ipar Euskal Herria: Baiona eta Donibane Garazi arteko burdinbidea berriro itxita» SudOuest.fr (Noiz kontsultatua: 2020-04-10).
* ↑ Txik Txaken 10. lineko ordutegiak (autobus zerbitzua)
* ↑ Txik Txaken 54. lineko ordutegiak (tren zerbitzua)

## Ikus, gainera

* Txik Txak
* 54. linea

## Kanpo estekak

* Txik Txak sareko webgune ofiziala
* Datuak: Q2220150
* Multimedia: Gare de Saint-Jean-Pied-de-Port / Q2220150
| | Ortzaize–Arrosa | Donibane Garazi |
| Baiona | | |
# Dyedkara Shemai

Dyedkara Shemai edo Dyedkara II.a, Egiptoko VII. dinastiako faraoi bat izan zen, K.a. 2170 inguruan gobernatu zuena, Egiptoko lehen tarteko aroan.
Ordena Zaharra, Egiptoko VI. dinastiaren amaieran hondoratu zen, eta Goi Egiptoko nomoetako gobernariek, euren lurraldeen gaineko nagusitasuna ezarri zuten. Gobernari hau, zailtasun ekonomiko edo politikoko garai batean sortutako denbora baterako agintari kontseilu batetakoa ere izan zitekeen. Egoerak, Menfisen, kaotikoa izan behar zuen, Manetonek, Sexto Julio Afrikanoren arabera, dinastia "Menfiseko 70 erregez, 70 egunez gobernatuz" osatu zela esan baitzuen.
Bere izena, Abidoseko Errege Zerrendan dago.
# Dyer (Indiana)

Dyer Indianako herri bat da. Lake konderrian kokatua dago. 2010ean 16.390 biztanle zituen, 15,81 kilometro koadrotan banatuta.

## Ikus, gainera

* Lake konderria

## Kanpo estekak

* Datuak: Q2918650
* Multimedia: Dyer, Indiana / Q2918650
# Dyers Eve

Dyers Eve (euskaraz "Heriotzaren Bezpera") Metallica thrash eta heavy metal musika taldearen abesti bat da. 1988an …And Justice for All diskoaren barnean kaleratu zuten.

## Kanpo estekak

* Dyers Eve abestia entzungai (Ingelesez)
# Dyersburg (Tennessee)

Dyersburg Ameriketako Estatu Batuetako hiri bat da. Dyer konderrian dago, Tennessee estatuan. 16.164 biztanle ditu, 45,237188 kilometro koadroko azaleran banatuta.

## Ikus, gainera

* Dyer konderria

## Kanpo estekak

* Datuak: Q1268670
* Multimedia: Dyersburg, Tennessee / Q1268670
# Dyehuti

Sekhemra Smentauy-Dyehuty edo Dyehuti, Egiptoko XVII. dinastiako faraoi bat izan zen, K.a. 1602 inguruan gobernatu zuena.
Gobernari honen izena, Dyehuty', Karnakeko Errege Zerrendan idatzia dago. Edfuko Horusen tenpluko patioan aurkitutako harrizko bloke batzuetan, Deir el-Ballaseko tenplu bateko beste harrizko bloke batean eta gaur egun Berlinen dagoen Dra Abu el-Nagako ontzi kanopoen kutxa batean ere agertzen da.
Turineko Errege Kanonak, bere 11.3 erregistroan, partzialki irakurgarria dena, bere balizko izena adierazten du (Sekhemra S...) 1..., urte beteko erregealdiarekin.
# Dyer

Dyer, Egiptoko I. dinastiako hirugarren faraoia izan zen. K.a. 2974tik K.a. 2927 arte gobernatu zuen (Jürgen von Beckerathen arabera)
Manetonen arabera, Kenkenesek, hala deitzen baitu, 31 urteko erregealdia izan zuen (Sexto Julio Afrikanoren arabera) edo 39koa (Eusebio Zesareakoaren arabera. Wilkinsonek, ia garaikidea, eta, beraz, zehatzagoa zen Palermoko Harria jartzen du bere arreta, eta honek, "41 urte oso eta partzial"eko erregealdia ematen dio. Wilkinsonek, Dyerren erregealdiko lehen hamar urteak, Palermoko Harriaren II. erregistroan mantentzen direla adierazten du, gainontzekoak, Kairoko txatalaren II. Erregistroan erregistratuta dauden bitartean.
Dyer Aharen (Sexto Julio Afrikano eta Eusebio Zesareakoaren arabera) eta Jenetap izeneko bere emazte baten semea zen. Dyerren emaztea, ustez, Meritneit izan zen.
Egiptoren bere agindupeko bateratzea sendotzen arreta handia jarri zuen. Sekhateko lurra, Sinai gehiena eta Kanaanen hegoaldea konkistatu zituela uste da.
Palermoko Harriko hamazortzi urteroko idazkunen azterketak, Dyerrek, 30 eta 54 urte bitartean gobernatu zuela adieraziko luke (W. Helcken arabera). Urteroko erregistroek, Dyerren ekintzetako batzuk aipatzen dituzte: Buto eta Depen parte hartzen, Libanotik zura ekartzen, Lurra (Egipto) bateratzen, jauregi bat eraikitzen eta bi erreginen heriotza aipatzen.

## Bere garaiko testigutzak
### Eraikinak

* Abidoseko hilobia eta hil barrutia (erregearen hilobia eta hil multzoa). Bera lurperatuta dagoen tokia, O hilobia da, Umm el-Qaabeko nekropolian, Abidosen, ondorengo garaietan, Osiris jainkoaren hilobitzat hartu zena, eta, horren ondorioz, gurtza eta erromesaldi gune izan zelarik, bereziki Egiptoko Inperio Berrian.
* Mastaba handi formako bi hilobi, Saqqaran, S3471 eta QS2185
* Beharbada, baita S3503 mastaba ere, Meritneit erreginari emandakoak, Saqqaran.

### Idazkunak

* 3035 hilobiko idazkuna, Saqqaran (Emery). Hilobia, Hemaka ofizial altuarena da, Den faraoiaren erregealdian zerbitzatu zuena.
* 3503 hilobiko idazkuna, Saqqaran (Emery)
* 3506 hilobiko idazkuna, Saqqaran (Emery)
* 2185 hilobiko zigilu inprimaketak, Saqqaran (Quibell)
* 3471 hilobiko zigilu inprimaketak, Saqqaran (Emery)
* Helwango idazkun eta zigilu inprimaketak (Saad)
* Erregearen izena daraman Turahko ontzia (Kaiser)
* Abidoseko bolizko taulatxoa, UC16182, Dyerren barrutiko ondoko 612 hilobia (Flinders Petrie)
* Dyerren izena daraman kobrezko plaka, Abidoseko 461 hilobia, UC16172 (Petrie Museoa)
* Bere izena, Umm el-Qaabeko T hilobian inprimatuta aurkitu zen, Abidosen.
# Dyer (Arkansas)

Dyer Arkansasko hiri bat da. Crawford konderrian kokatua dago. 2010ean 876 biztanle zituen, 6,7 kilometro koadrotan banatuta.

## Ikus, gainera

* Crawford konderria

## Kanpo estekak

* Datuak: Q2054242
* Multimedia: Dyer, Arkansas / Q2054242
# Dyer (Tennessee)

Dyer Ameriketako Estatu Batuetako hiri bat da. Gibson konderrian dago, Tennessee estatuan. 2.308 biztanle ditu, 5,901106 kilometro koadroko azaleran banatuta.

## Ikus, gainera

* Gibson konderria

## Kanpo estekak

* Datuak: Q2602466
* Multimedia: Dyer, Tennessee / Q2602466
# Dyer konderria (Tennessee)

Dyer konderria (ingelesez: Dyer County) Tennesseeko konderri bat da, Ameriketako Estatu Batuetan. Hiriburua Dyersburg da. 2010eko zentsuaren arabera 38.335 biztanle zituen, Dyer kilometro koadroko azaleran.

## Geografia

Dyer konderriak 1.363,7 kilometro koadro ditu. Horietatik 36,78 ura dira. Beste 1.326,92 lurra dira. Biztanleria dentsitatea 28,11 da.

## Demografia

2010eko zentsoan bizi ziren 38.335 pertsonetatik 32.046 txuriak edo hispanoak dira. Horietatik hispano edo latino kategorian 1.002 dira. 5.433 beltzak edo afroamerikarrak. 72 amerikar natiboak ziren eta 8 Hawaii edo Pazifikoko irletako natiboak. 188 asiarrak ziren. Bestelako arraza bat kategorian 19 biztanle daude. Bukatzeko euren burua arraza bat baino gehiagotan 569 pertsonek kokatzen zuten.

### Biztanleria piramidea
## Kanpo estekak

* Datuak: Q495078
* Multimedia: Dyer County, Tennessee / Q495078
# Dyer Brook (Maine)

Dyer Brook Ameriketako Estatu Batuetako inkorporatutako herri bat da. Aroostook konderrian dago, Maine estatuan. 215 biztanle ditu, 38,52 kilometro koadroko azaleran banatuta.

## Ikus, gainera

* Aroostook konderrian

## Kanpo estekak

* Datuak: Q3451619
* Multimedia: Dyer Brook, Maine / Q3451619
# Eagle Creek udalerria, Gallatin konderria (Illinois)

Eagle Creek udalerria Ameriketako Estatu Batuetako Illinois estatuko udalerri bat da, Gallatin konderrian. Azken zentsuaren arabera 171 biztanle zituen, 37.23 milia karratu (96.4 km$^2$) eremuan.

## Ekonomia

2020ko zentsuaren arabera, Eagle Creek udalerrian 115 etxebizitza zeuden. Per capita diru-sarrerak 7.858 estatubatuar dolar ziren.

## Kanpo estekak

* Datuak: Q10949560
# Eagle Bend (Minnesota)

Eagle Bend Minnesotako hiri bat da. Todd konderrian kokatua dago. 2010ean 535 biztanle zituen, 3,50 kilometro koadrotan banatuta.

## Ikus, gainera

* Todd konderria

## Kanpo estekak

* Datuak: Q2231810
# Eagle Butte (Hego Dakota)

Eagle Butte Ameriketako Estatu Batuetako hiri bat da. Dewey konderrian kokatuta dago, Hego Dakota estatuan. 1.258 biztanle ditu, 3,034922 kilometro koadroko azaleran banatuta.

## Ikus, gainera

* Dewey konderria

## Kanpo estekak

* Datuak: Q2705570
* Multimedia: Eagle Butte, South Dakota / Q2705570
# Eagle Claw operazioa

Eagle Claw operazioa, Tabas operazioa gisa ezaguna (persieraz: عملیات طبس‎) Iranen, Ameriketako Estatu Batuetako Indar Armatuen operazio militarra izan zen, Jimmy Carter lehendakariak agindua, Teherango gatibuen krisialdian Ameriketako Estatu Batuetako enbaxadan bahituta zeuden 52 enbaxadako-langileak erreskatatzeko. 1980ko apirilaren 24an egin zen, eta porrot nabarmena izan zen.
Operazioa, Delta Indarraren lehenengoetakoa, oztopo eta arazo tekniko ugari izan zituen, eta, ondoren, abortatu egin zuten. Zortzi helikoptero bidali ziren Desert One izeneko lehen kontzentrazio gunera, baina soilik bost iritsi ziren baldintza operatiboetan. Batek arazo hidraulikoak izan zituen, beste bat hondar ekaitz batean harrapatuta zegoen eta hirugarrenak errotore-pala pitzatu baten zantzuak zituen. Plangintza operatiboan zehar, misioa abortatuko zela erabaki zen sei helikoptero operatibo baino gutxiago geratuz gero, nahiz eta lau bakarrik izan behar-beharrezkoak. Zirkulu militarretan oraindik eztabaidatzen den neurri batean, landa-komandanteek Carter presidenteari aholkua eman zioten misioa bertan behera uzteko, eta hori egin zuen.
Indar estatubatuarrak Desert One gunetik erretiratzeko prestatzen ari zirenean, helikopteroetako batek militarrak eta hegazkinentzako erregaia zituen garraio hegazkin baten kontra jo zuen. Suak bi hegazkinak suntsitu eta zortzi militar hil zituen.
Irango iraultzaren testuinguruan, Irango buruzagi berriak, Ruhollah Jomeini aiatolak, misioa Jainkoaren ekintza batek ("Jainkoaren aingeruak") geldiarazi zuela adierazi zuen, Iran eta bere gobernu islamista kontserbadorea babesteko estatubatuarren misioa zapuztu baitzuen. Era berean, Carterrek 1980ko hauteskundeetan galdu izanaren errua bahituen askapena lortzeko orduan izan zuen porrotari egotzi zion.

## Erreferentziak

* ↑ AFSOC.af.mil Artxibatua 16 azaroa 2009 hemen: Wayback Machine
* ↑ Gabriel, Richard A.. (1988). Military incompetence : why the American military doesn't win. (1st ed., 4th print. argitaraldia) Noonday Press ISBN 0-374-52137-9. PMC 21888845. (Noiz kontsultatua: 2021-08-16).
* 1 2 3 (Ingelesez) Bowden, Mark. (2006-05-01). «The Desert One Debacle» The Atlantic (Noiz kontsultatua: 2021-08-16).
* ↑ Operation Eagle Claw, 1980: A Case Study In Crisis Management and Military Planning. .
* ↑ «Jimmy Carter: Iran hostage rescue should have worked - USATODAY.com» usatoday30.usatoday.com (Noiz kontsultatua: 2021-08-16).

## Kanpo estekak

* Datuak: Q612739
* Multimedia: Operation Eagle Claw / Q612739
# Eagle (Wisconsin)

Eagle Ameriketako Estatu Batuetako inkorporatutako herri bat da. Waukesha konderrian kokatuta dago, Wisconsin estatuan. 3.478 biztanle ditu, 35,1 kilometro koadroko azaleran banatuta.

## Ikus, gainera

* Waukesha konderrian

## Kanpo estekak

* Datuak: Q5325001
# Eagle Creek udalerria, Lake konderria (Indiana)

Eagle Creek udalerria Ameriketako Estatu Batuetako Indiana estatuko udalerri bat da, Lake konderrian. Azken zentsuaren arabera 1.719 biztanle zituen, 56.01 milia karratu (145.1 km$^2$) eremuan.

## Ekonomia

2020ko zentsuaren arabera, Eagle Creek udalerriak 666 etxebizitza zeuden. Per capita diru-sarrerak 32.388 estatubatuar dolar ziren.

## Kanpo estekak

* Datuak: Q5325064
# Eagle Crest Resort (Oregon)

Eagle Crest Resort Ameriketako Estatu Batuetako erroldak esleitutako leku bat da. Deschutes konderrian dago, Oregon estatuan. 2.761 biztanle ditu, 39,4 kilometro koadroko azaleran banatuta.

## Ikus, gainera

* Deschutes konderria

## Kanpo estekak

* Datuak: Q5325065
* Multimedia: Eagle Crest, Oregon / Q5325065
# Eagle Grove (Iowa)

Eagle Grove Iowako hiri bat da. Wright konderrian kokatua dago. 2010ean 3.583 biztanle zituen, 10,46 kilometro koadrotan banatuta.

## Ikus, gainera

* Wright konderria

## Kanpo estekak

* Datuak: Q1180980
* Multimedia: Eagle Grove, Iowa / Q1180980
# Dibertsifikazio

Ekonomian, dibertsifikazio hitzak adiera zenbait ditu:
* enpresan, dibertsifikazioa, produktu berriak garatu eta merkaturatu nahiz merkatu berrietan jarduteko enpresa-estrategia da. Dibertsifikazioaren helburua produktu edo merkatu gutxitan jarduteagatik enpresaren arriskua murriztu eta produktuen artean sor daitezkeen sinergiak baliatzea izaten da.
* finantzan, dibertsifikazioa, aurrezki guztiak finantza aktibo bakar batean jarri ordez, hainbat aktibotan banatzeko, bereziki arrisku gutxitu eta inbertsio ziurragoa izateko.

## Kanpo estekak

* Datuak: Q28801245
# Dibertikulosi

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
    Ez nahasi dibertikulitisarekin.
Dibertikulosia kolonean dibertikulu asko izatea da. Adinarekin dibertikulosia izateko aukerak handitu egiten dira, eta zuntz-eduki txikiko dietarekin erlazionatua dagoela uste da.

## Epidemiologia

Gaixotasun dibertikularraren prebalentzia 1920ko hamarkadako % 10etik % 35era eta % 50era igo da 1960ko hamarkadaren amaieran. 85 urtetik gorako pertsonen % 5ek kolonean gaixotasun dibertikularren bat izatea espero da. 40 urtetik beherakoen %5ek baino gutxiagok du gaixotasun hori. Dibertikulosia duten pazienteen %10ek eta %25ek dibertikulitisa garatuko dute bizitzako etaparen batean.

## Erreferentziak

* ↑ Euskalterm: [Gaixotasunak Hiztegia] [2015]

## Kanpo estekak

* Datuak: Q278158
* Multimedia: Diverticulosis / Q278158
# Dibertsitate genetiko

Dibertsitate genetikoa espezie bateko banakoen edo espezie desberdinen artean dauden aldaera genetiko guztien multzoa da. Biodibertsitatearen oinarrizko osagaia da. Sortzetiko gaitzak, malformazioak, patogenoekiko ahultasuna eta beste arazo hereditario batzuk dituzten pertsonak ordezkatzeko gaitasuna adierazten du. Zenbat eta dibertsitate genetiko handiagoa izan, orduan eta aukera gehiago dituzte espezieek ingurumenaren aldaketek bizirik irauteko.
Populazioen genetikaren azterketak dibertsitate genetikoari buruzko hainbat hipotesi eta teoria biltzen ditu. Eboluzioaren teoria neutralistak aniztasuna mutazio neutralen metaketaren emaitza dela proposatzen du. Hautespen disruptiboa hipotesi hau da: espezie baten bi azpipopulazio ingurune desberdinetan bizi dira, locus beraren alelo desberdinak hautatuz. Adibidez, espezieak banakoen mugikortasunarekin konparatutako banaketa geografiko zabala badu hori gerta daiteke. Maiztasunaren araberako hautaketa hipotesi hau da: aleloak ohikoagoak bihurtzen diren heinean, ahulagoak izatera iristen dira. Patogeno-ostalari interakzioetan hori gertatzen da, non ostalariarengan gene defendatzailearen maiztasun altuak esan nahi baitu, patogenoa defentsa horretara egokitzen bada, alelo hori duten guztiak kaltebera bihurtzen direla.

## Erreferentziak

* ↑ Euskalterm: [Ingurumena Hiztegi Entziklopedikoa] [2009]

## Kanpo estekak

* Datuak: Q585259
* Multimedia: Genetic diversity / Q585259
# Dibidendu

Dibidendua merkataritza-sozietate batek lortutako mozkinetatik bere bazkideei emandako sariak dira.
Enpresa bat, erregimen kapitalistaren barruan, beti sortzen da errentagarria izateko eta etekinak lortzeko helburuarekin. Izatez, horixe da enpresaren izateko arrazoi nagusietako bat. Kontuan izanik akziodunak direla sozietatea sortzeko beren dirua arriskuan jartzen dutenak, enpresaren jardueran lortutako mozkinen parte bat erreserbetara destinatzen da eta beste bat jabe edo akziodunen artean banatzen da. Azken ordainsari hori da dibidendua.
Baldin enpresa batek bere emaitzen kontua 1.000 euroko mozkinaren ixtea lortzen badu, hango administrazio kontseiluak planteatu behar du nola banatuko duen diru hori eta zer helburu emango dion. Inbertsio berriak egiteko, jabe edo akziodunei ordainsari moduan pagatzeko edota bi gauzetarako erabili ahalko du. Enpresa bateko kudeatzaileek, eskuarki, ez dituzte mozkin guztiak akziodunen artean banatzen. Parte bat enpresak beretzat gelditzen du, inbertsio edo proiektuetarako. Demagun, 1.000 euro horietatik enpresak 700 euro gelditzen dituela beretzat. Mozkinen parte horri erreserba esaten zaio, badaezpada ere gordetzen baita, garai txarrak badatoz ere. Gainera, galerekin ez dauden sozietate guztiek eduki behar dute legezko erreserba bat. Ondorioz, gainerako 300 euroak dibidenduetarako zuzenduko lituzke enpresak. Akziodun bakoitzak gehiago edo gutxiago kobratuko du, bere esku dituen akzio edo tituluen arabera. Eskuarki, mozkinak banatzen dituzten enpresek urtean behin edo bitan egin ohi dute hori.

## Erreferentziak

* ↑ CC-BY-SA http://www.argia.com/argia-astekaria/1924/zer-da-dibidendua Argia, 2003-12-14

## Kanpo estekak

* Datuak: Q181201
# Dibertikulitis

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
    Ez nahasi dibertikulosiarekin.
Dibertikulitisa koloneko dibertikuluen hantura edo infekzioa da. Dibertikulitisak sabeleko mina sortu ohi du (batez ere, ezkerreko aldean); halaber, sukarra, goragalea, gorakoa, arranpak, hotzikarak eta idorreria sor ditzake.

## Epidemiologia

Adineko pertsonei eragiten die gehienbat, baina paziente gazteei ere eragin diezaieke. Mendebaldeko herrialdeetan, dibertikultisa ohikoagoa da kolonaren ezkerraldean (pazienteen %95), eta Asian eta Afrikan eskuinean ohikoagoa da. Gaixotasun dibertikularraren prebalentzia 1920ko hamarkadako % 10etik % 35era eta % 50era igo da 1960ko hamarkadaren amaieran. 85 urtetik gorako pertsonen % 5ek kolonean gaixotasun dibertikularren bat izatea espero da. 40 urtetik beherakoen %5ek baino gutxiagok du gaixotasun hori. Dibertikulosia duten pazienteen %10ek eta %25ek dibertikulitisa garatuko dute bizitzako etaparen batean.

## Erreferentziak

* ↑ Euskalterm: [Gaixotasunak Hiztegia] [2015]

## Kanpo estekak

* Datuak: Q1066061
* Multimedia: Diverticulitis / Q1066061
# Dibertikulu

Dibertikulu luzakin hutsa da, zaku edo poltsa batek barrunbe batean edo hodi nagusi batean eratua. Bere osaketaren arabera, badaude benetako dibertikuluak (bere osaketa osoa dutenak, adibidez Meckelen dibertikulua) eta pseudodibertikuluak.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q1141055
* Multimedia: Diverticula / Q1141055
# Donostia Unibertsitate Ospitalea

Donostia Unibertsitate Ospitalea (lehen Donostia Ospitalea deitua) Gipuzkoako ospitale nagusia da eta gaur egungo handiena Euskal Herrian, oheei (1.101 ohe 2012an) eta beste adierazle batzuei dagokienez.
2005ean 1.172 ohe zituen, ia 50.000 ingresu eduki zituzten urte hartan, ia 30.000 ebakuntza egin zituzten, 666.000 kanpo kontsulta inguru eta ia 145.000 larrialdi atenditu. Datu ekonomikoei dagokienez, 2012ko ustiapen-gastuak 404.482.740 euro izan ziren.
Donostian kokatuta dago, Zorroaga auzoan. Institutu Onkologikoaren alboan eta Gipuzkoako Poliklinikatik hurbil dago. 2011n 29 operazio-gela zeuden eta 38.845 ebakuntza egin ziren. BioDonostia ikerketa-institutuaren sorreraren ondoren ikerketa-funtzioak areagotu dira. Ospitaleko Larrialdi Orokorrek 2012an "Best in Class" saria lortu zuten bosgarren urtez jarraian. Ospitaleak 2011tik Hemodinamikako Unitatea dauka eta bertan 2000 ebakuntzatik gora espero da urtero egitea. Duela hainbat urte ospitaleak Joanes Etxeberri saria instituzionalizatu zuen Gipuzkoako Osakidetzako zerbitzu-erakundeetan euskararen erabilera sustatzeko, eta 2012ko edizioan Gipuzkoako Medikuntzako eta Erizaintzako fakultateko irakasle zein ikasleentzat zabaldu zen sariketa. Ospitaleak urtero egoiliar onena ere saritzen du eta langileei dagokienez % 77 emakumezkoak ziren 2011n eta % 23 gizonezkoak (langile-kopurua 2011n: 4.068). Langileen adin-tarteari dagokionez, 50 urtetik gorako langile-kopuru handia du, eta 2012an 20 urtetik 29 bitartekoak % 5 baino ez ziren.

## Historia

Historikoki, Donostiako ospitaleak hiru izan dira: Arantzazuko Erresidentzia, Gipuzkoako ospitalea eta Amarako ospitalea edo "Toraxeko Gaixotasunen ospitalea". Hiru hauetaz gain, laugarren eraikin bat izan zen lehena eremu hartan egindakoa: Psikiatriako pabiloia Azken hau da zaharrena, 1953ko abuztuaren 12an inauguratu baitzuten. Tuberkulosiaren gaixoak atenditzeko sortu zuten, beti ere.
Bestela, 1960ko martxoaren 19an inauguratu zuten Ospitale Probintziala edo Gipuzkoakoa, erizaintzaren eskola izateko egin zuten eraikinean. Urte hartan bertan, abuztuaren 15ean Residencia Sanitaria del Seguro Obligatorio de Enfermedad zelakoa, erresidentzia, zabaldu zuten.
Osakidetzaren sorrerarekin, hiru zentroak bertan sartu zituzten, 1985etik aurrera. Halaber, izen berriak hartu zituzten, Arantzazuko, Gipuzkoako eta Amarako ospitaleak alegia.
Azkenik, 1997an ekin zioten hiru ospitaleak batzeko prozesuari.

## Ikus, gainera

* Euskal Herriko ospitaleak
* Euskal Herriko medikuntzaren historia

## Kanpo estekak

* (Gaztelaniaz) Donostia Ospitalearen webgunea
* (Gaztelaniaz) Donostia Ospitalea 50 urte
* Datuak: Q12256353
* Multimedia: Hospital Donostia Ospitalea / Q12256353
# Donostia Saria (Jazzaldia)

    Artikulu hau Jazzaldiko Donostia Sariari buruzkoa da, esanahi ezberdinentzako ikus Donostia Saria
Donostia Saria 1994tik aurrera, Donostiako Jazzaldian urtero munduan nabarmena den eta Jazzaldian parte hartu duen musikari edo abeslari bati eman ohi zaion saria da. Sari honen helburua jazzari egindako ekarpena eta etorkizuneko belaunaldietan izan duen eragina eskertzea da. Saria bera Jazzaldiaren agertoki nabarmenenaren, Trinitate Plazaren, irudia duen plaka bat da.
Sarituen zerrendak honako izen esanguratsuak biltzen ditu:
* 1994: Doc Cheatham
* 1995: Phil Woods
* 1996: Hank Jones
* 1997: Steve Lacy
* 1998: Chick Corea
* 1999: Max Roach eta Clark Terry
* 2000: Kenny Barron
* 2001: Ray Brown
* 2002: Elvin Jones
* 2003: Bebo Valdés
* 2004: Shirley Horn eta Fernando Trueba
* 2005: Keith Jarrett eta Charles Mingus (in memoriam)
* 2006: Herbie Hancock
* 2007: Wayne Shorter
* 2008: Ahmad Jamal
* 2009: Roy Haynes
* 2010: Ron Carter
* 2011: Toots Thielemans
* 2012: Jimmy Cobb eta Pierre Lafont (in memoriam)
* 2013: Lee Konitz eta Juan Claudio Cifuentes
* 2015: Benny Golson
* 2016: Ellis Marsalis
* 2017: Charles Lloyd
* 2018: Mary Stallings eta Michel Portal
* 2019: John Zorn
* 2020: Jorge Pardo, Chano Domínguez eta Iñaki Salvador
* 2021: Chucho Valdés eta La Locomotora Negra
* 2022: Amina, Claudine Myers eta Mulatu Astatke

## Erreferentziak

* ↑ SL, TAI GABE DIGITALA. (2018-06-22). «Mary Stallingsek eta Michel Portalek jasoko dute aurtengo Donostiako Jazzaldia saria» naiz: (Noiz kontsultatua: 2018-06-22).

## Kanpo estekak

* Jazzaldia webgunea
* Jazzaldiaren bideoak YouTube kanalean.
* Datuak: Q20492328